**DĖL SAVIVALDYBĖS PATALPŲ PERDAVIMO LAIKINAI NEATLYGINTINAI VALDYTI IR NAUDOTIS PANAUDOS PAGRINDAIS**

2020 m. kovo 27 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsniu, Rokiškio rajono savivaldybės tarybos 2019 m. rugsėjo 27 d. sprendimu Nr. TS-206 „Dėl Rokiškio rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“ patvirtintu Rokiškio rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašu, Rokiškio rajono savivaldybės taryba n u s p r e n d ž i a:

* 1. Perduoti laikinai, 1 (vieneriems) metams, bet neilgiau kaip iki pastato pardavimo viešo konkurso būdu, neatlygintinai valdyti ir naudotis panaudos pagrindais, savivaldybei nuosavybės teise priklausantį turtą, 73,54 kv. m patalpas, esančias pastate – pirtyje (pažymėtas Nr. 1-8, 1-9, 1-10, 1-11, 1-12, 1-13, 1-14 ) (unikalus Nr. 7398-6020-2013, bendras pastato plotas – 279,01 kv. m.), adresu Klevų g. 2, Kriaunų k., Kriaunų sen., Rokiškio r. sav., – asociacijai Kriaunų kaimo bendruomenei (kodas 173740967, adresas Klevų g. 2, Kriaunų k., Kriaunų sen., Rokiškio r. sav.), kurio įsigijimo balansinė vertė 2020 m. vasario 29 d. – 6306,23 Eur, turto likutinė vertė 2020 m. vasario 29 d. – 1409,94 Eur, savivaldybės biudžeto finansavimo šaltinis. Skirtas panaudos gavėjo įstatuose nurodytai veiklai vykdyti, išskyrus ūkinę–komercinę veiklą.
1. Pritarti savivaldybės turto, išdėstyto 1 punkte, panaudos sutarties projektui (pridedama).
2. Įgalioti Rokiškio rajono savivaldybės administracijos direktorių pasirašyti 1 punkte nurodyto turto panaudos sutartį bei perdavimo ir priėmimo aktą.

4. Sprendimą skelbti savivaldybės interneto svetainėje [www.rokiskis.lt](http://www.rokiskis.lt).

Šis sprendimas per vieną mėnesį gali būti skundžiamas Regionų apygardos administracinio teismo Kauno, Klaipėdos, Šiaulių ar Panevėžio rūmams Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Kristina Tūskienė

Rokiškio rajono savivaldybės tarybai

**SPRENDIMO PROJEKTO „DĖL SAVIVALDYBĖS PATALPŲ PERDAVIMO LAIKINAI NEATLYGINTINAI VALDYTI IR NAUDOTIS PANAUDOS PAGRINDAIS“ AIŠKINAMASIS RAŠTAS**

2020-03-10

Rokiškis

**Parengto sprendimo projekto tikslai ir uždaviniai.**

Suteikti asociacijai Kriaunų kaimo bendruomenei 1 (vieneriems) metams, bet neilgiau, kaip iki pastato pardavimo viešo konkurso būdu, panaudos pagrindais laikinai neatlygintinai valdyti ir naudotis savivaldybei nuosavybės teise priklausančias patalpas.

**Šiuo metu esantis teisinis reglamentavimas.**

Lietuvos Respublikos vietos savivaldos įstatymas, Lietuvos Respublikos valstybės ir savivaldybių turto valdymo, naudojimo ir disponavimo juo įstatymas, Rokiškio rajono savivaldybės tarybos 2019 m. rugsėjo 27 d. sprendimu Nr. TS-206 patvirtintas Rokiškio rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašas, Rokiškio rajono savivaldybės tarybos 2019 m. balandžio 26 d. sprendimu Nr. TS-109 patvirtintas Rokiškio rajono savivaldybės vardu sudaromų sutarčių pasirašymo tvarkos aprašas.

 **Sprendimo projekto esmė.**

Asociacija Kriaunų kaimo bendruomenė prašo pratęsti panaudos sutartį, suteikti teisę panaudos pagrindais valdyti ir naudoti 73,54 kv. m. patalpas, esančias pastate – pirtyje (pažymėtas nr. 1-8, 1-9, 1-10, 1-11, 1-12, 1-13, 1-14 ) (unikalus Nr. 7398-6020-2013, bendras pastato plotas 279,01 kv. m.), adresu Klevų g. 2, Kriaunų k., Kriaunų sen., Rokiškio r. sav. Kriaunų kaimo bendruomenė šias patalpas valdė nuo 2006 m. remiantis Rokiškio rajono savivaldybės tarybos 2006 m. kovo 31 d. sprendimu TS-4.53 „Dėl patalpų perdavimo pagal panaudos sutartis“ ir 2012 m. balandžio 26 d. sprendimu Nr. TS-5.109 „Dėl patalpų perdavimo pagal panaudos ir nuomos sutartis“. Siūloma pratęsti patalpų panaudos sutartį Kriaunų kaimo bendruomenei.

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo (aktuali redakcija) 14 straipsnio 2 dalyje nustatyta, kad savivaldybės turtas gali būti perduodamos asociacijoms panaudos pagrindais, jei tikslas yra tenkinti gyvenamosios vietovės bendruomenės viešuosius poreikius, o Kriaunų kaimo bendruomenė šį tikslą nurodė 2020 m. kovo 6 d. rašte „Dėl patalpų (adresas Klevų g. 2, Kriaunos, Rokiškio rajonas) panaudos“ (rašto kopija pridedama). Kriaunų kaimo bendruomenė pagrindė, kad prašomas turtas yra reikalingas jų vykdomai veiklai.

Projekto rengėjo atliktas Poveikio konkurencijai ir atitikties valstybės pagalbos reikalavimams vertinimas pridedamas.

Kriaunų seniūnijos seniūnas neprieštarauja, kad patalpos būtų perduodamos panaudos pagrindais.

**Galimos pasekmės, priėmus siūlomą tarybos sprendimo projektą:**

 **teigiamos** – bus sudaryta galimybė Kriaunų miestelio gyventojams tenkinti savo viešus poreikius ir nepatirti diskomforto;

**neigiamos** – nebus.

**Kokia sprendimo nauda Rokiškio rajono gyventojams.**

 Kriaunų kaimo gyventojai galės naudotis pirtimi ir nusiprausti, jei tokių sąlygų neturi namuose.

**Finansavimo šaltiniai ir lėšų poreikis**.

Nenumatoma

**Suderinamumas su Lietuvos Respublikos galiojančiais teisės norminiais aktais**

Projektas neprieštarauja galiojantiems teisės aktams.

**Antikorupcinis vertinimas.**

Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Turto valdymo ir ūkio skyriaus vyriausioji specialistė Kristina Tūskienė